Ανάδειξη- αξιοποίηση του διατηρητέου κτηρίου του Κυβερνείου (Παλατάκι) καθώς και του περιβάλλοντα χώρου αυτού, που βρίσκεται στην τοποθεσία Καραμπουρνάκι του Δήμου Καλαμαριάς στη Θεσσαλονίκη
Creators: name: Σελεβίστα, Μέλισσα Ιωάννη
Publisher: name: Aristotle University of Thessaloniki
Year: 2023
Subjects: Κυβερνείο Θεσσαλονίκης
Διατηρητέο κτήριο
Επανάχρηση ιστορικού κτηρίου
Governor’s Mansion in Thessaloniki
Listed Building
Reuse of historic buildings

description: Το κτήριο του Κυβερνείου βρίσκεται στο Δήμο Καλαμαριάς σε περίοπτη θέση που είναι γνωστή ως Καραμπουρνάκι. Πρόκειται για μια περιοχή ειδικής προστασίας με ιδιαίτερο αρχαιολογικό ενδιαφέρον. Mία από τις βασικότερες οδικές αρτηρίες που διέρχονται από την περιοχή στην οποία βρίσκεται το κτήριο, είναι ο άξονας Θ. Σοφούλη - Ν. Πλαστήρα. Διαμορφώνεται σε τρία επίπεδα και περιβάλλεται από διαμορφωμένο κήπο εντός του οποίου βρίσκονται επίσης ένα παρεκκλήσι στην Β. Ανατολική πλευρά και χώρος ελικοδρομίου στην Ν. Δυτική πλευρά του. Η πρόσβαση στο κτήριο γίνεται από το, νεοκλασικού χαρακτήρα, συγκρότημα της βόρειας πύλης-εισόδου, ενώ επίσης υπάρχει και μία δεύτερη πύλη εισόδου στη νότια πλευρά. Η μελέτη του Κυβερνείου ανατίθεται στον αρχιτέκτονα Περικλή Σακελλάριο την οποία θα προχωρήσει έως το στάδιο της προμελέτης. Στην πορεία θα παραιτηθεί και η κατασκευή-υλοποίηση του έργου θα ολοκληρωθεί από το Ι. Χριστόπουλου, μηχανικό του Υπουργείου Δημοσίων Έργων. Εγκαινιάζεται το 1960 και εν συνεχεία με νομοθετικό διάταγμα, το 1962, παραχωρείται για χρήση κατοικίας στον Υπουργό Βορείου Ελλάδος. Το 1964 τροποποιείται, με σχετική μελέτη, σε Βασιλικό Ανάκτορο και παραχωρείται στον Βασιλιά της Ελλάδας μέχρι το 1968. Έκτοτε, παύει να θεωρείται κατοικία του Βασιλιά και επανέρχεται στο προηγούμενο καθεστώς. Τελευταία χρήση του ήταν το 2006. Κατόπιν το κτήριο έπαψε να χρησιμοποιείται. Το συγκρότημα του Κυβερνείου χαρακτηρίστηκε ως διατηρητέο το 2001 με απόφαση του Υπουργού Μακεδονίας-Θράκης. Αποτελεί χαρακτηριστικό δείγμα νεοκλασικής αρχιτεκτονικής, με ενδιαφέρουσα τυπολογία και μορφολογία, με ιδιαίτερη ογκοπλασία και μνημειακό χαρακτήρα όψεων. Στόχος της παρούσας μελέτης, είναι η διαμόρφωση ενός πλαισίου επεμβάσεων και η διατύπωση πρότασης για την αποκατάσταση και επανάχρησή του, ώστε να γίνει βιώσιμο και να παίξει έναν ενεργό ρόλο επ’ ωφελεία του κοινωνικού συνόλου. Βασική αρχή για την αποκατάσταση και ένταξη των νέων χρήσεων είναι ο σεβασμός και η ανάδειξη των τυπολογικών και μορφολογικών στοιχείων του κτηρίου, λαμβάνοντας υπόψη και τη δομοστατική οργάνωσή του. Στην παρούσα εργασία, ερευνήθηκαν: 1) η σχέση του κτηρίου με την ευρύτερη περιοχή, 2) η ιστορική του ανάλυση, 3) η αρχιτεκτονική του ανάλυση, 4) η κατασκευαστική του δομή, 5) η παθολογία του εσωτερικά και εξωτερικά και 6) η αξιολόγηση των στοιχείων του (αξιολόγηση δαπέδων, κουφωμάτων). Με βάση τα συμπεράσματα που προέκυψαν από την παραπάνω έρευνα, διατυπώθηκε η αρχιτεκτονική πρόταση για την επαναχρησιμοποίηση τόσο του ιστορικού κτηρίου όσο και του περιβάλλοντα χώρου αυτού.
description: The Governor's Mansion is located in the Municipality of Kalamaria in a prominent location known as Karambournaki. The building and its surrounding area are under protection status for its distinct natural and cultural elements and for its particular archaeological interest. The area is crossed by the Sofoulis – Plastira axis, an artery of great importance for the wider area of city of Thessaloniki. The building itself is structured in three levels and is surrounded by a landscaped open space within which there is a chapel on the north-eastern side and a heliport on the south-western side. The building is accessible from a neoclassical style north entrance gate complex. There is also a second entrance gate on the south side. The preliminary plan for the Governor's Mansion was done by the architect Pericles Sakellario. After a while he resigns and the construction of the project will be completed by I. Christopoulos, an engineer of the Ministry of Public Works. It was inaugurated in 1960 and then, by legislative decree in 1962, it was granted for residential use by the Minister of Northern Greece. In 1964 it was modified into a Royal Palace and was granted to the King of Greece until 1968. Since then, it was no longer considered as the King’s residence. Its last use was in 2006. After that the building was no longer used. The complex of the Governor's Mansion was designated as a listed building in 2001 by decision of the Minister of Macedonia-Thrace. It is a typical example of neoclassical architecture with an interesting typology and morphology, with a very peculiar structure and monumental character of the facades. The aim of this study is to provide a framework for interventions and suggest a proposal for its restoration and reuse, in order to ensure its sustainability for the benefit of the society as a whole. The basic principle for the restoration and integration of new uses is the enhancement of the typological and morphological elements of the building, taking into account its structural system. The components analyzed in this study are: 1) the connection of the building with its surroundings2) its historical analysis, 3) its architectural analysis 4) its constructional structure, 5) its internal and external pathology and 6) the evaluation of its elements (evaluation of floors, frames). Based on the conclusions drawn from the above research, an architectural proposal for the reuse of both the historic building itself and its gardens was formulated.